**VEGA & Live Nation præsenterer:
Det populære britiske folkrock-band Mumford & Sons kommer til VEGA**

*Det vil uden tvivl vække glæde hos de mange danske fans af Mumford & Sons, at de inden længe kan opleve bandet på dansk grund. Nærmere bestemt mandag d. 8. april 2013 i Store VEGA. Med sig har bandet deres nye og længe ventede album “Babel”.*

**Fortsætter hvor de slap**Mumford & Sons udgav i 2009 det populære debutalbum *Sigh No More*, som vandt flere musikpriser og var nomineret til endnu flere. Nu er de tilbage med opfølgeren *Babel, der* udkom d. 24. september, og som tydeligt viser, at bandet har formået at fortsætte de gode takter.

Albummet blev nemlig #1 i England og USA og #4 herhjemme. Det er indtil videre det hurtigst sælgende album i England og efter kun få måneder på gaden, har albummet samlet solgt mere end 1 million eksemplarer.

At albummet er blevet revet væk er bestemt ikke uden grund. Hør blot albummets første single [”I Will Wait”](http://www.youtube.com/watch?v=rGKfrgqWcv0) og andensinglen [”Lover of the Light”](http://www.youtube.com/watch?v=_uPWgo5M0oo), der udkommer som digital single d. 3. december. Så er man overbevist om Mumford & Sons musikalske evner ud i folkrocken, og der er derfor lagt op til en superb koncertaften i Store VEGA.

***Babel* (september 2012)**
*“Babel" reveals a band happy to remain entirely Mumford - although a larger, smoother Mumford, offering fresh nuances and textures...”* – Billboard

*“More than just a decent nu-folk album, Babel is a great pop album.”* - Mojo

“Babel *steps up Mumford & Sons' game without changing it too much. It feels shinier, punchier, more arena-scale than the debut...”* - Rolling Stone

**Fakta om koncerten**
VEGA & Live Nation præsenterer
Mumford & Sons (UK)
Mandag den 8. april kl. 20
Store VEGA, Enghavevej 40, 1674 Kbh. V
295 kr. + gebyr
Forsalg via VEGAs hjemmeside, Billetnet.dk og på posthuset
Læs mere om koncerten på: <http://vega.dk/arrangementer/mumford-sons-9333.html>

*For yderligere oplysninger kontakt venligst*
Bettina Balle, Kommunikationsmedarbejder, VEGA
bb@vega.dk – 3326 0959